text: Mortan og Heini meta um 9. umfar
text: #000000
text: Eg og Árni Vang tippaðu ikki serliga væl seinast. Okur fingu onki plettskot, og einans nøkur røtt boð, men tí seinasta umfar var eisini svikafult. Árni fekk fong í Vági og í Klaksvík og eg fekk fong í Vági, Klaksvík og í Gøtu. Mortan 3, Árni 2
text: #000001
text: Gesturin hesaferð er Heini Festirstein. Hann er sum tikin úr leikum, tá hittinorðaðar viðmerkingar eru til taks um polititisku støðuna í landinum á teimum sosialu miðlunum. Umframt at verða EB/Streymari um ein háls er Heini eisini ein rossioneri og hann verður rørdur og fellir eitt tár á kinn, tá ein tosar um Maldini, Baresi og Costacurta. Hvør vakrari og betri enn annar.
text: #000002
text: Teir hava fingið ein tann besta leikaran í Føroyum at leggja upp til mál, nemliga Hans Paula í EB/Streymi. Hann er komin væl inn á liðið og matchar væl saman við Lukasi og Jákupi. Og teir koma at vinna nógv stig á heimavølli og tað gera teir eisini á grannunum av Argjum, sum slet ikki eru komnir í gongd. Eg haldi teir hava skuffað higartil, tí teir hava gott fólk á papírinum, men teir eru meira eitt mittararlið í oktober. B36 – AB, 3-1
text: #000004
text: AB er komið í niðurflytingarváða. Teirra framsøkna ætlan um at enda í oddinum í føroyskum fótbólti, er eins og tilætlað og sannlík, sum at Jóna Mortensen, tingkvinna, fer at bera flaggið fremst í ólavsøkuskrúgonguni. B36 fer at fáa ein lættan leikdag og Jákup á Borg fer at hugna sær á síðuni, og harvið smíða seinasta seymin í kistuna hjá Oddbjørn Joensen, AB venjara; fyrsta uppsøgnin. B36-AB, 3-0
text: #000005
text: HB er nokk tað liðið, sum hevur skuffað mest, teir hava fingið for fá stig, og Heðin hongur í einum klønum tráði, sum eg skilji tað. Um teir skulu fáa nakra sum helst vón um eitt FM, skulu teir vinna á sterka Víkingi, sum hevur ein tann besta hópin í Føroyum – teir hava so tann dýrasta hópin við fleri landsliðsleikarum, sum Sigfríður nokk skal fáa at dansa í takt. Eg vænti, at Víkingur fer at vinna dystin, tí teir eru betur fyri mann til mann.
text: #000006
text: Everlasting, yndislgi og fagurligi darling hjá Víkingi, Suni Olsen, fer at rekja skammblettin úr HB. Heðin Askam er bebbaræddur fyri Sigfríði Clementsen, sum er ein gløggur venjari og kennir HB sum sín egna lumma, og eg vænti, HB fer at tapa dystin. Sigast skal tó, at hóast um Víkingur vinnur bardagan sunnudagin, fer HB at koma sterkt aftur seirri. Tað er HB! HB-Víkingur 0-2
text: #000007
text: Runavíksingar hava fingið eina góða byrjan, teir komu gott nokk í víkingamaskinum seinasta sunnudag, tí teir hava fleiri leikrar við lítlum royndum í bestu deildini. Skilji teir hava 3-4 tannáringar í liðuppstillingini, og tað er flott, at teir hava fingið samlað so nógv stig, og so hava teir Klæmint, sum rakar málið 9 av 10 ferðum, hann er tann mest umráðandi persónurin á liðnum, spælir hann væl, fær NSÌ stig. KÍ hevur fingið nógvar góðar leikarar og ein harðan fana sum venjara. Um teir fáa gongd í maskinaríið, so verða teir ringir at steðga, men teir hava ikki fingið bestu byrjanina. Men eg vænti, at teir kunnu taka stig í Runavík, um teir spæla upp til sítt besta. NSÌ – KÍ, 2-2
text: #000008
text: Torførasti dysturin at tippa hetta vikuskiftið, tí nógvir pengar standa uppá spæl fyri at fáa fjórða plassið, ið fer vinna liðunum rættindi til blokkstuðulin frá FSF, fyri síðan at fáa horfiknu spælararnar úr Eysturoynni í egnan hóp. Nervapirrandi, men KÍ fer at vinna tepurt. NSÍ-KÍ, 1-2.
text: #000009
text: ÍF hevur eitt gott lið, sum ikki hevur fingið bestu byrjan á kappingarárið, har er gott fólk komið til, millum annað besti áloyparin í fjør í gongd, Laval. Men hava teir ikki fingið í gongd enn. Men nú hava teir vunnið á Føroyameistarum og KÍ á heimavølli so á heimavølli koma teir at fáa nógv stig og tað gera teir esini á FC Suðuroy, sum eg ikki kenni so nógv til, men vænti fer at liggja og kappast við EB/Streym um plássini niðast. Teir fara suður við ongum.ÍF – FC Suðuroy, 3-0
text: #000010
text: ÍF eru sterkir í Fuglafirði og FCS eru ikki so sterkir á útivølli. Hóast FCS hevur spælt 3 góðar dystir í seinastuni, so fara ÍF-arirnir at verða ov góðir at matcha defensiva spælistílinum hjá Jóan Paula Olsen. Tað er á Eiðinum at FCS fer at vinna stigini, og tað er ongin katasfrofa um teir tapa móti ÍF.
text: #000011
text: EB/Streymur er eitt lið, sum bara kann yvirraska í ár, teir eru ungir og raskir, men hava fingið oyrini í maskinaríið nakrar ferðir í ár. Skulu teir hava hasi 20-25 stig í oktober, skulu teir byrja nú, og tey skulu koma á heimavølli móti liðum sum TB, AB og FCS. Men eg dugi illa at síggja teir vinna TB sunnudagin, tí TB sær út til at hava fingið stabiliserað seg, og hava fingið stig seinastu dystirnar, og Páll hevur fingið okkurt at rigga har suðuri. Páll er annars ein gamal kenningur, tí hann hevur verið venjari í tveimun umførðum hjá EB, millum annað hjá mær.
text: #000012
text: EB/Streymur hevur mist eitt heilt lið seinastu 2 árini, tað er einki lið, sum kann tola at missa leikarar sum Arnbjørn, Hans Paula, Marna, Sorin, Levi, Pætur, Gert, Egil og René, fleiri landsliðsleikarar. So hatta unga liðið við ongum royndum skal standa sína roynd í ár, og tað verður ringt. Eg vóni, at teir klára at hanga í deildini, men so skulu teir fáa nøkur stig á kontuna. Men teir fáa bara tað eina stigið móti TB, sjávt um eg vóni teir fáa øll 3.
text: #000013
text: TB hevur ongan málmann. Teir vita, at okur ikki hava ein málmann, og okur vita, at okur ongan málmann hava, tað fer at seta sín dám á dystin. Við allari óeydnuni, sum er fallin okkum í lut í seinastuni, og tí væntandi dómaratekki til TB, fer EB/Streymur tíðanverri at vinna. EB/Streymur – TB, 3-1
text: #000015